สวัสดีค่ะ มีอาการรอบเดือนไม่มา 2 เดือน แต่วันที่ 1 สิงหาคม รอบเดือนมา - 27 สิงหาคม และหยุดไป พอวันที่ 31 สิงหาคม มาอีกครั้ง จนถึงวันที่ 7 กรกฎาคม ยังมาอยู่ คืออยากรู้มาเป็นอะไรหรือป่าว แต่ที่รอบเดือนมาคือไม่ได้มามากเเต่เป็นสีน้ำตาล
สวัสดีค่ะ ประจำเดือน (Menstruation) โดยทั่วไป หลังจากที่เข้าสู่วัยเจริญพันธุ์ ร่างกายจะเริ่มมีการปรับตัว เเละมีการพัฒนาของระบบฮอร์โมน ร่วมกับมีการตกไข่อย่างสม่ำเสมอ ทำให้ประจำเดือน มาสม่ำเสมอ และตรงตามรอบค่ะ คืออยู่ในช่วง 24-38 วัน ถ้ารอบเดือนเดิมที่มาไม่สม่ำเสมอเป็นไปได้ว่า อาจมีบางรอบเดือนที่การตกไข่ที่ไม่ตรงตามรอบบ้างค่ะทั้งนี้การที่รอบประจำเดือนห่างนานมากกว่า 38 วันถือว่าผิดปกติค่ะ เช่นที่หายไป 2 เดือนแบบนี้ซึ่งสามารถเกิดได้จากหลายสาเหตุค่ะสาเหตุเเรกที่ควรต้องตรวจคือ การตั้งครรภ์ ถ้ามีเพศสัมพันธ์ที่มีความเสี่ยงอาจต้องตรวจปัสสาวะเพื่อดูการตั้งครรภ์ก่อนค่ะ ซึ่งถ้าไม่พบการตั้งครรภ์ ถึงหาสาเหตุต่อค่ะเช่น การไม่ตกไข่ ทำให้รอบเดือนห่างออกที่ในบางรอบเดือน เหมือน ประจำเดือนไม่มา เเละอาจมีเลือดออกผิดปกติเล็กน้อยมาแทนรอบเดือนตามปกติได้ค่ะทั้งนี้ ถ้าไม่มีการตั้งครรภ์ สามารถสังเกตุอาการได้ค่ะ แต่ถ้าประจำเดือนหายไปนานมากกว่า 3 เดือน แนะนำให้ไปพบสูตินรีเเพทย์ เพื่อตรวจเพิ่มเติมหาสาเหตุอย่างละเอียดค่ะ เนื่องจากอาจมีสาเหตุอื่นที่ส่งผลต่อระดับฮอร์โมน และส่งผลกระทบต่อการตกไข่ได้ เช่น ไทรอยด์ ถุงน้ำรังไข่ ฮอร์โมนโปรเเลคติน หรือภาวะเครียด กังวล เจ็บป่วย ถุงน้ำรังไข่ เพื่อหาสาเหตุที่แท้จริง เเละสามารถให้ยาในการช่วยปรับฮอร์โมนได้ค่ะ